Ixef wis ukuz: Tasleḍt tasentalant n wungal Tirga n wul akked wudem amynut agejdan ara d-ilalen Sima anda iyas-isemma : tudert tettbeddil am lebreq, ur teẓriḍ d acu ik-d-ittrajun, medden akk icɣeb-iten yimmal, bɣan ad ẓren d acu i asen-teffer tudert, d acu kan yiwen ur tt-ittlaḥaq, kečč ttabaɛ-itt, nettat ad treggel. D ta i d ddunit  sb 18 , anda d-wwin lbac, kecmen tasdawit yimeddukal, Massi izad lebɣi-s ɣer tayri d teqcicin, ssufɣentas temsal-a laɛqel-is, adeg n tesdawit ibeddel-it neɣ ahat izegged-as deg lebɣi-s anda i d-yenna deg udlis sb 20: Massi ceɣbent-tt teqicin, a-t-an yefka rraya i rray-is, ma d Maziɣ mazal ssɛaya deg wul-is, anda i d-yenna deg sb 21: maca ḥṣu tudert deg tesdawit temxalaf ɣef tin n tesnawit, yal yiwen d acu yesɛa d iswi deg wallaɣ-is, d adeg yettbeddilen inelmaden d uxemmem-nsen, ad naf ɣas beddlen adeg tadukkli teqqim d tin, ɣas akken ula deg uxemmem mgaraden, anda i d-yenna deg sb 21: Maziɣ d umeddakel-is, akken i ttemsaɛafen, akken i ttruḥun yal sbeḥ, yal ass d acu-t umaynut ara ten-id-iqablen, anamek-is yuli usentel n tdukkli dagi, urǧin msefraqen, d tadukkli yebnan s tezdeg, yules-d umaru taɣara n wasmi yekcem tasdawit anda yekcem ɣer usentel n liḥala n yisdawanen neɣ n yinelmaden, deg twennaḍt yeffeɣd i usentel, n ssɛaya d usirem, akken ad yekcem s asentel nniḍen anda i d-yenna deg sb22:  yeɣɣar ɣef yizerfan n umdan, ɣef lḥeq d lbaṭeṭel, ɣef tedyanin yeqqnen ɣer tmetti, yeẓra amek yettwaɛfes win ur nessin, d ayen yeqqnen srid ɣer usirem-ines, ahat anect-a izerrer fell-as ibeddel-as tamuɣli yuɣal yettxemmim ɣef wiyaḍ ugar, dagi i d-tban tselmadt-is Sima i tyesɣarayen, anda i d-ttlalen yisental icudden ɣer-s akked tudert-is nettat, ladɣa assaɣ-ines d